AksaraLLM/aksara-bahasa-daerah-v1 huggingface dataset:
Kakbah iku sawijining yasan awangun kubus kang dumunung ing satengahing Masjidil Haram ing Kutha Mekah. Yasan iki minangka papan suci kanggo umat muslim (umat Islam). Minangka yasan kang didadèkaké pathokan arah kéblat utawa arah pathokan kanggo ngibadah umat Islam ing saindhenging donya kayata salat. Kajaba iku, minangka yasan kang wajib ditekani utawa diziyarahi nalika mangsa haji lan umrah.

Dhimènsi struktur yasan kakbah kurang luwih ukuran 13,10 m dhuwure kanthi sisih 11,03 m lan 12,62 m. Uga ingaran kanthi jeneng Baitullah.

Sajarah prakembangan 
Kakbah kang uga diarani Baitul Atiq (tegese omah tuwa) iku yasan kang dipugar nalika jaman Kanjeng Nabi Ibrahim as lan Kanjeng Nabi Ismail as sawisé Nabi Ismail manggon ing Mekah amarga dhawuhing Allah. Sajeroning al-Quran, surat kaping 14 ayat 37 mau sinebut yèn papan suci Kakbah wis ana nalika Nabi Ibrahim mapanaké Siti Hajar lan Nabi Ismail kang isih bayi ing papan kono.

Ing mangsa Kanjeng Nabi Muhammad Saw yuswa 30 taun (Kira kira taun 600 M lan durung diangkat dadi rasul jaman samana), yasan iki dirénovasi manèh awit anané banjir bandhang ing kutha Mekah. Nganti ana pasulayan antarane para pimpinan suku utawa kabilah nalika bakal masang manèh watu Hajar Aswad nanging saka cara kang diajokaké déning Kanjeng Nabi pasulayan mau bisa dicegah tanpa wutahing ludira lan ora ana pihak kang dirugèkaké.

Nalika Nabi Muhammad diangkat dadi nabi nganti hijrah menyang Madinah, papan sakiwatengene Kakbah kebak reca kanggo sesembahan bangsa Arab nalika jaman pepeteng (jahilliyah) kamangka miturut ajaran Nabi Ibrahim kang dadi cikal bakalé bangsa Arab lan bangsa Yahudi sarta ajaran Kanjeng Nabi Musa marang kaum Yahudi, Gusti Allah ora kena disembah kanthi dipadhakaké karo barang utawa titah apa waé sarta tunggal ora ana kang madhani lan ora peputra lan ora dilairaké (Surat Al Ikhlash sajeroning al-Quran). Kakbah pungkasané diresiki saka reca-reca mau nalika Kanjeng Nabi Muhammad mbébasaké kutha Mekah tanpa wutahing ludira.

Sabanjuré wangunan Kakbah diurus lan diopèni sarta dirumat déning Bani Sya'ibah minangka juru kunci Kakbah lan administrasi sarta pelayanan haji diatur déning papréntahan khalifah Abu Bakar, Umar bin Khattab, Utsman bin Affan, Ali bin Abi Thalib, Muawwiyah bin Abu Sufyan, Wangsa Ummayyah, Wangsa Abbasiyyah, Wangsa Usmaniyah Turki, nganti wektu iki yakuwi pamaréntah  Arab Saudi kang tumindak minangka pangabdi loro kutha kang suci, yaiku Kutha Mekah lan Madinah.

Pranala njaba 

 Kabahinfo.net 
 Prosesi Reformasi Ka'bah - MediaMuslim.INFO
 Ka'bah 

Masjidil Karam
Kryłow iku kutha ing Polen sing dumunung ing sacredhaké Kali Bug. Krylow iku dunungé ana ing propinsi Lublin kanthi sing ndunungi 2,314 jiwa ing taun 1897, lan 400 ing taun 2008. Papan wisata wujud bètèng, gréja, Kali Bug, Santa Mikolaus lan Wolf.

Uga delengen
 Powiat Hrubieszów

Pranala njaba
 www.Kryłow.info Info lan gambar (sajeroning basa Polen)
Cedhak kebo gupak dipunwastani paribasa Jawa, ingkang ateges pawongan kedah saged wicaksana anggènipun kekancan. Kekancan kaliyan tiyang ingkang gadhah lelampahan awon sayektos saged katut awon. Paribasan sanès ingkang tegesipun sami inggih punika: Cedhak cèlèng boloten.

Ugi pirsani 
 Paribasa lan Saloka Jawa

Artikel mawa basa krama
Paribasan Jawa
Kidang (Basa Indonesia: kijang), utawa muncak iku kéwan sajinis menjangan kang kagabung sajeroning génus Muntiacus. Kidang asal saka Donya lawas lan dianggep jinis menjangan tuwa dhéwé, wis ana wiwit 15-35 yuta taun kapungkur, kanthi sisa-sisa saka mangsa Miosen tinemu ing Prancis lan Jerman.

Ing mangsa saiki, muncak mung bisa tinemu ing Asia Kidul lan Asia Kidul-wétan, wiwit saka India, Srilangka, Indocina, nganti kapuloan Nusantara. Sawetara jinis diintroduksi ing Inggris lan saiki akèh tinemu ing kana.

Kidang ora ngenal mangsa utawa usum kawin lan bisa kawin kapan waé, nanging perilaku mangsa kawin muncul yèn kidang digawa menyang laladan kanthi iklim sedheng. Kidang lanang duwé sungu cendhak kang bisa tuwuh yèn tugel.

Kéwan iki saiki narik kawigatèn panelitèn evolusi molekular amarga duwé variasi cacah kromosom kang dramatis lan tinemu sawatara jinis anyar (mligi ing Indocina).

Jinis-jinisé:

 Muntiacus muntjak, Kidang biyasa
 Muntiacus reevesi, Kidang Reeve, diintroduksi menyang Inggris
 Muntiacus crinifrons, Kidang ireng
 Muntiacus feae
 Muntiacus atherodes, Kidang kaemasan Kalimantan
 Muntiacus rooseveltorum
 Muntiacus gongshanensis
 Muntiacus vuquangensis, Kidang raseksa Vietnam
 Muntiacus truongsonensis
 Muntiacus putaoensis

Rujukan 
 The Ecology of the Reeves Muntjac

Pranala njaba 

 Ekologi Reeves Muntjac

Ungulata
Sato kéwan
Rejasari iku désa ing Kacamatan Dawe, Kabupatèn Kudus, Provinsi Jawa Tengah, Indonésia. Ing désa iki ana 3 dhusun, ya iku: dhusun Kepangen, dhusun Pohdengkol lan dhusun Wanasari. Kantor papréntahan désa dumunung ing dhusun Pohdengkol.

Uga delengen 
 Dawe, Kudus
 Kabupatèn Kudus

Pranala njaba 
 Situs resmi Kabupatèn Kudus
Sappho (; Attic Greek  , Aeolic Greek  ) punika penyair liris Yunani Kuno, kawiyosaken ing pulo Lesbos. Ing sajarah lan tèks puisi panjenenganipun ugi sok dipungandhèngaken kaliyan kitha Mytilene ing pulo Lesbos. Panjenenganipun ugi dipuntelakaken miyos ing Eresos, kitha sanès ing Lesbos. Panjenenganipun dipunkinten miyos antawis 630 SM lan 612 SM, lan tilar donya antawis 570 SM. Sapérangan ageng puisinipun, ingkang misuwur lan dipunérami salaminipun jaman kina, sampun ical. Nanging kamisuwuranipun taksih wonten kanthi fragmen-fragmen ingkang taksih kasisa.

Pranala njawi 
 Tèks lan pertalan (Inggris)
 The Divine Sappho (Tèks basa Yunani lan sapérangan pertalan, dipunkanthèni kritik lan esai)
 aoidoi.org (Tèks basa Yunani kanthi komentar déning William Annis)
 The Poems of Sappho, trans. E.M. Cox (pertalan 1925 kanthi tèks lan transliterasi Yunani)
 Sappho: One Hundred Lyrics, trans. Bliss Carman (pertalan 1904 saking 100 fragmen)
 Elpenor Anthology: Sappho (8 fragment, kanthi tèks Yunani, dipunpertal déning "Elpenor" lan H. T. Wharton)
 The sound of Sappho? (audio MP3 audio saking gangsal fragmen mawi basa Yunani Greek)
 Sappho and the World of Lesbian Poetry, olèh William Harris, Prof. Em. of Classics, Middlebury College
 Sappho saking Dictionary of Greek and Roman Biography and Mythology (1867)
 Greek and Roman love poetry, BBC Radio 4, In Our Time, 26 April 2007
 SORGLL: Sappho 1; read by Stephen Daitz
 Isle of Lesbos: Poetry of Sappho 

Artikel mawa basa krama
{{Infobox Person
| name   = Harriet Tubman
| image     = Harriet_Tubman.jpg
| image_size      200px| caption  = Harriet Tubman taun 1880
| birth_date  = 1820
| birth_place = Dorchester County, Maryland
| death_date  = 
| death_place = Auburn, New York
| occupation     =
| spouse         = John Tubman, Nelson Davies
| parents        = Ben lan Harriet Greene Ross
}}Harriet Tubman (miyos Araminta Ross', 1820 – 10 Maret 1913) punika satunggiling panyengkuyung abolisi, kamanungsan, lan telik sandhi salaminipun Perang Sadulur Amérikah Sarékat. Sasampunipun mlajar saking panyipengan, panjenenganipun nglampahi tingang dasa misi kanggé nylametaken langkung saking tigang atus budak. Panjenenganipun ing tembé wingking mbiyantu John Brown ngrékrut wadyabala kanggé seranganipun dhumateng Harpers Ferry.

 Pranala njawi 
 Tèks jangkep Harriet, The Moses of Her People , from Project Gutenberg
 Tèks jangkep  Scenes in the Life of Harriet Tubman'', saking University of North Carolina at Chapel Hill
 Harriet Tubman Biography Page saking Kate Larson

Lair 1820
Pati 1913
Aktivis Amérikah Sarékat
Artikel mawa basa krama
Karel ingkang Agung utawi Karel Agung (Prancis: Charlemagne; basa Latin: Carolus Magnus utawi Karolus Magnus; basa Jerman: Karl der Große; basa Inggris: Charles the Great, basa Italia: Carlo Magno) (742 utawi 747 – 28 Januari 814), punika nata kaum Frank wiwit taun 768 dumugi taun 814 lan kaum Lombard wiwit taun 774 dumugi taun 814. Panjenenganipun dipunnobataken minangka Imperator Augustus ing Roma ing dinten natal taun 800 déning Paus Leo III, lan mila dipunanggep wujud pangadeg Kakaisaran Romawi Suci (kanthi gelar Karel I). Liwat panaklukan lan pertahanan, panjenenganipun ngukuhaken lan miyaraken kakuwaosanipun ngantos ngambah sapérangan ageng Éropah Kilèn. Panjenenganipun asring dipunanggep wujud bapa pangadeg Prancis lan Jerman, malah sok-sok minangka Bapa pangadeg Éropah. Panjenenganipun punika kaisar pisanan ing Kilèn wiwit runtuhipun Kakaisaran Romawi.

Ugi pirsani 
 Kakaisaran Karoling
 Karajan Franka

Réferènsi 
 A. Kenneth Curtis, J. Stephen Lang & Randy Petersen, 100 Peristiwa Penting dalam Sajarah Kristen, Immanuel, 1999. Saged dipunwaos ing mrik

Pranala njawi 

 The Life of Charlemagne by Einhard. At Medieval Sourcebook.
 Vita Karoli Magni by Einhard. Teks basa Latin di The Latin Library.
 A reconstructed portrait of Charlemagne, based on historical sources, in a contemporary style.
 House of Pepin: Genealogy of Charlemagne.
 Charlemagne Chronology .

Kaisar Romawi Suci
Lair 742
Pati 814
100 Tokoh miturut Michael H. Hart
Tembung kaisar asalé saka basa Latin caesar kang mauné iku jeneng dhiri kaisar Romawi, Julius Caesar. Wiwit Julius Caesar, kaisar-kaisar Romawi migunakké jeneng wuriné minangka gelar, sanadyan gelar kaisar Roma kang pisanan lumrahé diwènèhaké marang Augustus. Ing lumrahé, kaisar bakal mimpin akèh raja-raja cilik sangisoré kakuwasaané (kanthi wangun upeti ing jaman biyèn). Jeneng wewengkon kang dicekel déning sawijining kaisar karan Kakaisaran, contohé yaiku Kakaisaran Karajan Manunggal, Kakaisaran Byzantium, Kakaisaran Ottoman, Kakaisaran Jepang, lan liya-liyané.

Ing Inggris, kalungguhan kang mèh padha yaiku Emperor kanggo kang lanang utawa Empress kanggo kang wadon) lan wewengkon kakuwasaané karan Empire; ing Ruslan: Tsar (Czar); ing Turki: Kasar; ing Prancis: Empereur; ing Spanyol: Imperator. Gelar-gelar kang padha ing Asia Wétan (皇帝-Huangdi uga 天皇-Tenno) asalé saka sumber kang béda karo kakaisaran Roma, nanging saiki ing basa Indonésia dipigunakaké istilah kang padha, yaiku kaisar".

Ing wektu saiki mung panguwasa ing Jepang kang migunakaké gelar "kaisar", yaiku Kaisar Akihito kanthi permaisuriné Michiko kang dinobataké wiwit taun 1989 kanthi jeneng jaman Heisei. Ing wektu sadurungé, jeneng kaisaré yaiku Kaisar Hirohito kang mréntah wiwit taun 1926 tekan taun 1988 kanthi jeneng jaman Showa.

Pirsanana uga 
 Kakaisaran Romawi
 Kakaisaran Romawi Suci
 Kakaisaran Jerman
 Kakaisaran Ruslan
 Kakaisaran Karajan Manunggal
 Kakaisaran Jepang
 Pratélan imperium gedhé dhéwé
 Basileus
 Imperator
 Rex (Raja)
 Augustus

Kepala nagara
Sesebutan bangsawan
Baléharja iku désa ing Kacamatan Wanasari, Kabupatèn Gunungkidul, Daerah Istimewa Yogyakarta.

Réferènsi 

Désa ing Kabupatèn Gunungkidul
Désa ing Ngayogyakarta
Wanasari, Gunungkidul
Kubangjero,  iku désa ing Kacamatan Banjarharja, Kabupatèn Brebes, Provinsi Jawa Tengah, Indonésia.

Uga delengen
 Banjarharja, Brebes
 Kabupatèn Brebes

Pranala njaba
 Situs Resmi Kabupatèn Brebes
 Situs Resmi Bappeda Kabupatèn Brebes 
 Situs Resmi SCBD Kabupatèn Brebes
 Situs resmi warga Brebes
Gunung ès (Walanda: ijsberg; Inggris: iceberg) iku siji bongkahan es gedhé sing ngambang ing sagara ucul. Déné densitas ès (920 kg/m3) luwih cilik tinimbang banyu sagara (1025 kg/m3), mula kurang luwih 90% volume gunung ès papané ana sangisoring banyu. Mulané ing basa Éropah contoné ing basa Inggris utawa basa Walanda ada ukara tip of the iceberg utawa top van de ijsberg sing tegesé "pucaké gunung ès", kanggo nandhakaké yèn siji masalah iku namung katon sithik waé.

Wujud banyu
Glasiologi
25 Fèbruari 2009'''-Turkish Airlines Pamaburan 1951 dhawah ing Papan Anggegana Schiphol, Amsterdam, Walandi. Kacilakan punika niwasaken 9 panumpang saha awak saking ing gunggung 127 panumpang lan awak pesawat.23-Film India-Inggris Slumdog Millionaire mimpangaken 8 piala Oscar. 21-Wikipedia basa Indonésia sapunika sampun gadhah 100.000 artikel. Artikel kaping 100.000 punika irah-irahanipun Luck By Chance, satunggalipun filem India déning panganggé anonim (120.163.51.107).21-Para aktivis pro-kamanungsan antawisipun Amnesty International, kagèt mireng pangandikanipun Menlu Amérikah Sarékat, Hillary Clinton prakawis hak-hak asasi manungsa ing Cinten. 20-Kyrgyzstan meksa badhé nutup markas Angkatan Udara Amérikah Sarékat ing ngrika. Amérika nginten manawi Ruslan sajatinipun ingkang andhalangi. 18-Wolung suster saha sopiripun tiwas dhawah ing jurang ing Kabupatèn Muara Enim, Sumatra Kidul. 16-Kapal silem nuklir Angkatan Laut Prancis (Le Triomphant) lan Karajan Manunggal (HMS Vanguard) tabrakan ing nalika tanggal 4 Fèbruari, nanging ngantos sapunika dipunrahasyakaken. 13-Pulitikus Walandi Geert Wilders ingkang gadhah kekarep nedhahaken filem anti-Islam Fitna dipunpenging mlebet Karajan Manunggal lan kedah langsung wangsul menyang Walandi malih. 12-Montor mabur Continental Airlines Pamaburan 3407 dhawah ing Clarence Center, New York, AS niwasaken 48 jiwa salebeting pesawat lan 1 ing siti. 12-Satelit AS (Iridium 33) lan Ruslan (Kosmos-2251) tabrakan ing antariksa. 11-Morgan Tsvangirai dilantik dadi Mahamantri Zimbabwe.9-Kurban alas-alas sing kobong ing Australia dadi saya mundhak. Saiki wis ana 135 jiwa sing tiwas. 7-Alas-alas sing kobong ing Australia niwasaké welasan jiwa. 5-Républik Indonésia saiki ndarbèni Atlas Resmi. Atlas resmi sing sadurungé dianggo ya iku Atlas Resmi Hindia-Walanda weton taun 1938. 4-Para ngèlmuwan nemu fosil ula gedhé sing nganti saiki ditepungi ing tlatah lor-wétan Kolombia. 3-Ketua DPRD Provinsi Sumatra Lor, Aziz Angkat, tiwas dikroyok massa démonstran ing Medan. 2'''-Gunung Asama (gambar) njeblug lan njalari sapérangan Tokyo udan awu.

Ugi pirsani 
 Januari 2009-Fèbruari 2009-Maret 2009
 Taun 2009-Kalèndher kadadosan

2009
Prastawa 2009
Fèbruari
Selat Sundha iku sawijining selat sing ngubungaké Pulo Jawa lan Sumatra ing Indonésia, sarta ngubungaké Sagara Jawa karo Samodra Hindhia. Ing titik paling ciut, jembaré selat Sundha mung watara 30 km. Sawetara pulo cilik dumunung ana ing selat iki, antarané pulo vulkanik Krakatau.

Minangka salah siji saka loro lintasan utama saka Sagara Cina Selatan tumuju Samodra Hindhia (sijiné manèh ya iku Selat Malaka), Selat Sundha minangka jalur lelayaran wigati. Sanadyan bebaya kaya déné ciuté selat lan watu karang, dawané Selat Sundha luwih cendhak tinimbang Selat Malaka saéngga kapal sing layar ing selat iki luwih aman saka serangan bajak laut.

Ing wiwitan taun 1942, ing selat Sundha kadadéan pertempuran antara wadyabala Jepang sing dipanggedhèni déning Laksamana Muda Kenzaburo Hara sing ngaramaké cruiser Sakuthu USS Houston lan HMAS Perth nalika kaloro kapal mau nyoba ngadhang pendharatan wadyabala Jepang ing Pulo Jawa.

Sundha, Selat
Chihuahua iku ras asu paling cilik lan jenengé njupuk saka jeneng tlatah Chihuahua ing Meksiko.

Penampilan 
Standar sing diakoni déning AKC (American Kennel Club) dikenal minangka "chihuahua", nanging sajatiné ana rong jinis, ya iku wulu dawa lan wulu alus. Chihuahua ora olèh punjul enem pon boboté. Asu iki akèh wernané, lan dikenal amarga kupingé sing ngadeg njrepiping. Anak chihuahua kerep dikira hamster amarga rainé sing gèpèng, cilik banget, kanthi wulu tipis.

Pranala njaba 

Jinis asu
Belitung, utawa Belitong (basa saenggon, dijupuk saka jeneng sajinis siput sagara), biyèn dikenal minangka Billiton iku pulo ing lepas pasisir wétan Sumatra, Indonésia, diapit déning Selat Gaspar lan Selat Karimata. Pulo iki misuwur kanthi asil mrica lan timah, sarta pungkasan iki minangka jujugan plesiran alam alternatif. Pulo iki biyèn diduwèni déning Britania Raya (1812), sabanjuré diijolaké marang Walanda, bebarengan lan Bengkulu, karo Singapura lan New Amsterdam (saiki pérangan kutha New York). Kutha mligi yaiku Tanjung Pandan.

Pulo Belitung kapérang dadi 2 kabupatèn yaiku Kabupatèn Belitung, kutha krajané ing Tanjung Pandan, lan Belitung Wétan, kutha krajané Manggar. 

Belitung
Belitung
Pulo Bangka iku pulo sing dumunung ing sisih wétan Sumatra, Indonésia lan kalebu sajeroning wewengkon propinsi Kapuloan Bangka Belitung. Populasiné ing taun 2004 ana 789.809 jiwa. Jembar pulo Bangka yaiku 11.693.54 km².

							
				 Data BPS Provinsi Bangka-Belitung 2004

Bangka
Bangka
Gunung Asama iku gunung geni aktif sing dumunung watara 145 km kulon-lor-é pusat kutha Tokyo. Gunung ikui minangka salah siji saka 108 gunung geni sing ana ing Jepang.

Gunung iki tipe strato lan duwé cathetan jeblgan sing suwé. Jeblugan pungkasan kadadéan ing tanggal 2 Fèbruari 2009 sing njalari udan awu ing sapérangan Metropolitan Tokyo. Jeblugan iki diwiwiti ésuk umun-umun jam 01.51 wektu saenggon lan muntahaké watu nganti 1 km saka punjeré jeblugan. Sajeroning kadadéan iki tlatah sajeroning diameter 4 km saka gunung iki dikothongaké.

Sadurungé, gunung iki kacathet njeblug ing sasi September 2004. Jeblugan taun 1783 niwasaké 35.000 jiwa.

Gunung ing Jepang
Gunung geni
Bangak iku désa ing Kacamatan Banyudana, Kabupatèn Boyalali, Jawa Tengah.

Réferènsi 

Désa ing Kabupatèn Boyalali
Désa ing Jawa Tengah
Banyudana, Boyalali
Legi bisa tegesé:
 Legi (rasa), kaya déné rasané gula
 Legi (pasaran), minangka salah siji dina pasaran sajeroning Pancawara
Ireng miturut dhéfinisi ideal yakuwi representasi ora anané warna utawa cahya sajeroning ruang peteng. Ing babagan fotografi, bab iki tegesé fim utawa sensor ora kuwagang nangkep cahya akibat intensitas pembakaran cendhèk banget. Bab iki bisa digayuh kanthi ngayahi pangukuran under exposure sajeroning panggunaan lightmeter.

Koordinat warna 
Hex triplet = #000000 atau #000
RGB (r, g, b) = (0, 0, 0)

Uga delengen 
 Pratélan warna

Kelir
Sasi utawa wulan utawa candra (kawi) iku prétungan ékan wektu, dipigunakaké sajeroning kalèndher, sing suwéné padha karo periode alam sing magepokan karo obahing bulan.

Konsèp tradhisional iki diwiwiti kanthi puteran fase bulan; sasi mau yaiku sasi sinodik lan suwéné 29,53 dina. Periset wis nyimpulaké yèn wong ngitung dina magepokan karo fase bulan wiwit jaman Paleolitik. Sasi sinodik isih wujud dhasar saka akèh kalèndher.

Deleng uga 
 Interkalasi

Pananggalan
Petungan Wektu
Artikel iki ngenani tuwuhan Bintaro. Kanggo pengertian liya, pirsani Bintaro (disambiguasi)

Bintaro (Cerbera manghas) iku tuwuhan pasisir utawa rawa wujud wit-witan sing dhuwuré bisa nganti 12 m. Dikenal ing pasisir Pasifik nganggo jeneng Leva
(Samoa), Toto (Tonga), lan Vasa (Fiji).

 Pemerian 

Godhongé awangun lonjong, awarna ijo tuwa, sing kasusun seling-selingan. Kembangé wangi kanthi makutha sing duwé diameter 3-5 cm awangun trompèt kanthi bongkot sing awarna jambon. Benang sari cacahé lima lan posisi bakal woh dhuwur. Woh awangun lonjong, dawané watara 5-10cm, lan awarna abang yèn wis mateng.

Penyebarané kanthi alami ing tlatah tropis Indo Pasifik, saka Seychelles nganti Polinesia Prancis. Bintaro asring dianggo minangka péranganing ékosistem alas mangrove. Ing Indonésia Bintaro saiki kanggo wit-witan penghijauan tlatah pasisir sarta wit-witan pengayom ing kutha.

 Etnobotani 
Godhong lan wohé ngandhut bahan sing migunani kanggo jantung, sawijining glikosida sing diarani cerberin, sing ngandhut wisa. Mula, wiwit biyèn dianggo racun kanggo panah/tulup. Wisané bisa dianggo kanggo matèni wong.

Jeneng èlmiah Cerberus'' dijupuk saka jeneng asu sing endhase sepuluh,miturut mitologi Yunani.

Apocynaceae
Tetuwuhan pangayom
Federasi Serikat Buruh Independen (FSBI) ya iku organisasi patembayan buruh multi sèktor, sarékat buruh ing sajeroning perusahaan, sarékat buruh sak njabaning perusahaan lan sarékat buruh wujud sak liyané. Gabung karo konfederasi buruh multi sèktor Konfederasi KASBI (Konggrès Aliansi Serikat Buruh Indonésia), KASBI kabangun ana ing Konggrès I taun 2005.

Federasi Serikat Buruh Independen, nganakaké Konggrès I ing Semarang tanggal 25 Oktober 2000 déning sarikat buruh, antarané:
 Serikat Buruh Independen SPBU Gombel,
 Serikat Buruh Independen Bengkel Laksana,
 Serikat Buruh Independen Jasa Marina Indah,
 Serikat Buruh Independen Tanjung Permai Lestari,
 Serikat Buruh Becak Independen,
 Serikat Buruh Independen Sinar Plataco Menara Kaloka,
 Serikat Buruh Independen Artha Kayu Indonésia,
 Serikat Buruh Independen Asih Jaya lan Serikat Buruh Independen liyané.

Pranala njaba 
 KASBI
Ing kimia, molekul iku pérangan ora kapisahaké kang paling cilik senyawa murni kang duwé ciri unik kimia lan fisik. Molekul kapérang saka loro utawa luwih iketan atom bebarengan. Awaké dhéwé mungel péngin ndeleng molekul kanthi analogi; yaiku minangka gabungan aksara kang mbentuk tembung, upamané: tembung "bis" bisa dadi contoh molekul; yèn "a" ditambahaké, awake dhéwé éntuk tembung "bisa"—kanthi cara kang mèh padha, H2O iku molekul banyu; éwadéné (CH2O)6 iku molekul gula.
Tübingen, siji kutha universitas kang tradhisional ing Baden-Württemberg, Jerman, mapan 30 km sakidul-kuloné Stuttgart, sapinggiré Kali Neckar lan Ammer. Kutha iki kanggo minangka kalenggahan Distrik Administratif saka Tübingen, sarta kabupatèn Tübingen.

Ing taun 2002 kutha iki duwé 82.885 kang ndunungi, kalebu mahasiswa kang gunggungéwatara 22.000 wong. Tübingen iku campuran antarané donya akadhemik kang tuwa lan misuwur, kalebu pulitik liberal lan fraternitas gaya Jerman, kanthi unsur-unsur padésan, tetanè kang khas Swabia. Kutha iki duwé akèh gedhong kang éndah kang asalé saka maabad-abad biyèn, lan papané ing sapinggiré Kali Neckar.

Taun 1995, minggon Jerman, "Focus" nerbitaké siji survai nasional kang nelakaké yèn Tübingen duwé kualitas urip kang paling dhuwur ing antarané kabèh kutha ing Jerman.

Univèrsitas Eberhard Karls ing Tübingen diyasa taun 1477, saéngga dadi salah siji universitas tuwa dhéwé ing Jerman. Tübingen dhéwé wis madeg wiwit abad kaping 6 utawa abad kaping 7.

Sing ndunungi Tübingen kang misuwur antarané ya iku panyair Friedrich Hölderlin, Alois Alzheimer saka jenengé iku dipukantuk jeneng lelara Alzheimer, Friedrich Miescher wong pisanan kang nemu DNA, lan Wilhelm Schickard kang ngembangaké komputer mekanis pisanan. Hegel lan Johannes Kepler sinau ing Tübingen, lan Joseph Alois Ratzinger (saiki Paus Beneditus XVI) nglenggahi kursi profesor teologi dogmatis ing Univèrsitas kutha iki. Ing kutha iki mapan tokoh-tokoh internasional kaya ta filsuf Ernst Bloch, teolog Hans Küng, pangarang misuwur Walter Jens, uga Christiane Nüsslein-Volhard, pamenang Bebungah Nobel kanggo kadhokteran.

Papan

Distrik 
 Bebenhausen
 Bühl
 Derendingen
 Hagelloch
 Hirschau
 Kilchberg
 Kreßbach
 Lustnau
 Nordstadt
 Pfrondorf
 Südstadt
 Unterjesingen
 Weilheim
 Weststadt

Gunggung kang ndunungi sajarah 

¹ asil sensus

Kutha kembar 
Ann Arbor, Michigan, iku kutha kembar Tübingen ing Amérikah Sarékat. Kutha-kutha kembar Tübingen liyané ya iku Aix-en-Provence (Prancis), Monthey (Switserlan), Durham (Britania Raya), Aigle (Switserlan), Perugia (Umbria, Italia), lan Petrozavodsk (Karelia, Ruslan).

Pranala njaba 
 Situs resmi kutha
 Univèrsitas Eberhard Karls
 Informasi plesiran
 Kaca Tübingen saka Dhéwan Pariwisata Nasional Jerman
 Tip ngenani Tübingen
 Tübingen, kutha budaya
 TÜzilla Tübingen Proyèk Direktori Binuka lembaran awal

Kutha ing Baden-Württemberg
Kutha universitas
Leicestershire ( or ; disingkat Leics.) wujud sawijining county ing Inggris sing wiyar wilayahé 2.156 km² lan populasiné 915.800 jiwa (2005). Kutha krajané ya iku Glenfield. Jenengé dijupuk saka papan sing wis padhet pendhudhuk, Leicester, sing kanthi tradhisional iku pusat administrasiné, sanajan saiki wis duwé papréntahan dhéwé sing kapisah lan béda saka Leicestershire. County iki wewatesan karo Derbyshire ing arah lor-wétan, Nottinghamshire ing lor, Rutland ing wétan, Warwickshire ing kidul-kulon, Staffordshire ing kulon, Lincolnshire ing lor-wétan, lan Northamptonshire kidul-wétan.

Pranala njaba 
 Leicester Mercury

County ing Inggris
Sawijining polimer iku rantè berulang saka atom kang dawa, dumadi saka pengiket kang wujud molekul idhéntik kang karan monomer. Sanadyan racaké wujud organik (duwé ranté karbon), ana uga akèh polimer inorganik. Conto misuwur saka polimer ya iku plastik lan DNA.

Sanadyan istilah polimer luwih populèr nunjuk marang plastik, nanging polimer sabeneré kapérang saka akèh kelas material alami lan sintetik kanthi sipat lan kagunaan kang manéka warna. Bahan polimer alami kaya ta shellac lan amber wis dipigunakaké suwéné pérangan abad. Kertas diprodhuksi saka selulosa, siji polisakarida kang dumadi kanthi alami kang tinemu ing tetuwuhan. Biopolimer kaya ta protéin lan asem nukleat mainaké peran wigati ing prosès biologi.

Indhustri 

Saiki mligi ana enem komodhitas polimer kang akèh dipigunakaké, ya iku polyethylene, polypropylene, polyvinyl chloride, polyethylene terephthalate, polystyrene, lan polycarbonate. Enem komodhitas mau mbentuk 98% saka kabèh polimer lan plastik kang tinemu ing kauripan saben dina.

Saben polimer mau duwé sipat degradasi lan katahanan panas, cahya, lan kimia.
Ing kimia, sawijining fosfat iku ion poliatomik utawa radikal kapérang saka siji atom fosforus lan papat oksigèn. Ing wujud ionik, fosfat nggawa -3 muatan formal, lan dinotasikaké PO43-.

Anion
Gugus fungsional
Ing kimia, siji monomer iku struktur molekul kang bisa iketan kanthi kimia karo monomer liyané kanggo nyusun molekul polimer kang dawa lan makaping-kaping. Monomer bisa wujud hidrokarbon, gula, asem amino, utawa asem lemak.

Pirsanana uga 
 Polimèr
 Dimer

Kimiya

hu:Molekula#Monomer
Pentosa iku sawijining monosakarida sing duwé limang atom karbon, kanthi sa gugus fungsi aldehida ing posisi 1 (aldopentosa) utawa keton ing posisi 2 (ketopentosa).

Aldopentosa duwé telu pusat kiral ("atom karbon asimetris") saèngga ana wolu stereoisomer.

Molekul 4-D-aldopentosa, :-

  CH=O        CH=O          CH=O         CH=O
  |           |             |            |
 HC-OH     HO-CH           HC-OH      HO-CH
  |           |             |            |
 HC-OH       HC-OH       HO-C         HO-CH
  |           |             |            |
 HC-OH       HC-OH         HC-OH        HC-OH
  |           |             |            |
  CH2OH       CH2OH         CH2OH        CH2OH
 D-Ribosa    D-Arabinosa   D-Xilosa    D-Liksosa

Ketopentosa duwé loro pusat kiral saéngga ngasilaké papat stereoisomer - ribulosa (bentuk L- lan D-) lan xilulosa (bentuk L- lan D-).

Gugus fungsi aldehida lan keton ing karbohidrat iki ngréaksi karo gugus fungsi hidroksil sisihé mbentuk hemiasetal utawa hemiketal intramolekular, terus kanthi urut. Struktur cincin sing diasilaké gegandhèngan karo furan, lan sinebut furanosa. Cincin iki mbukak lan nutup kanthi spontan, saéngga mungelaké dumadiné puteran iketan antarané gugus karbonil lan atom karbon tanggané - ngasilaké rong konfigurasi sing béda (α lan β). Prosès iki sinebut mutarotasi.

Ribosa wujud komponèn RNA lan DNA (kanthi wujud deoksiribosa).

Pirsanana uga 
 triosa, tetrosa, heksosa
 monosakarida, disakarida

Monosakarida
Ribosa, utawa D-ribosa, iku aldopentosa — siji monosakarida sing kapérang saka limang atom karbon, lan kalebu siji gugus fungsional aldehida ing wujud linearé. Ribosa duwé formula kimia C5H10O5, lan tinemu taun 1905 déning Phoebus Levene.

Minangka siji komponèn RNA sing dipigunakaké kanggo transkripsi genetika, ribosa wigati banget kanggo makluk urip. Ribosa duwé gayutan karo deoksiribosa, sing wujud komponèn saka DNA. Ribosa uga komponèn saka ATP, NADH, lan sapérangan kimia liyané sing wigati banget kanggo metabolisme.

Pranala njaba 
 D-Ribose

Monosakarida
Aldopentosa
Sitosina wujud siji saka loro basa N pirimidina sing diduwèki DNA lan RNA. Nukleosida ribosané dijenengi sitidina lan nukleosida deoksiribosané dijenengi deoksisitidina. Sitosina iketan karo guanina ing DNA pilin dhobel liwat telung ikatan hidrogen.
	
Sitidina bisa mbentuk nukleotida yèn ngiket siji, loro, utawa telung gugus fosfat anorganik (PO43-) mbentuk CMP, CDP, lan CTP (saben wujud dijenengi sitidina mono-, di-, utawa trifosfat). CTP bisa dadi kofaktor sajeroning réaksi enzimatik biokimiawi lan ntransfer sagugus fosfat kanggo ADP kanggo mbentuk ATP. Deoksisitidina trifosfat (dCTP) diperlokaké sajeroning PCR minangka bahan baku sintesis DNA.

Ing kaanan tinentu, sitosina bisa ngalami deaminasi dadi urasil. Mutasi iki racaké bisa dikenali déning enzim-enzim sing kalibat sajeroning reparasi DNA. Kaya déné ing urasil, metilasi uga bisa dumadi ing sitosin kanthi sokongan enzim DNA-metil-transferase.

Biokimia
Biologi molekular
Genetika
Guanina wujud siji saka loro basa N purina sing nyusun DNA lan RNA. Ing DNA pilin dhobel, guanina iketan karo sitosina liwat telung iketan hidrogen. Guaninaa mbentuk nukleosida bareng karo gula ribosa sing dijenengi guanosina. Wujud deoksiguanosina sing iketan karo telung gugus fosfat anorganik (dGTP) wujud salah siji bahan baku sajeroning tèknik PCR.

Sacara kimiawi, guanina bisa ada ing rong wujud tautomer sing dijenengi tautomerisme keto-enol.

Jeneng guanina dijupuk saka guano amarga sepisanan diisolasi saka guano (pupuk kotoran manuk).

Biokimia
Biologi molekular
Genetika
Timina ora padha karo tiamin, siji jinis vitamin B.

Timina utawa 5-metilurasil wujud salah siji saka loro basa N pirimidina sing nyusun DNA. RNA ora duwé timina lan, kanthi sithik pangecualian, urasil nggantèkaké posisiné. Ing DNA kanthi pilin dhobel, timina bakal iketan karo adenina liwat rong ikatan hidrogen kanggo mbentuk struktur sing stabil.

Timina bareng karo gula deoksiribosa mbentuk nukleosida sing karan deoksitimidina utawa timidina. Timidina bisa mbentuk nukleotida yèn ngalami fosforilasi dadi dTMP, dTDP, utawa dTTP (deoksitimidina mono-, di-, utawa trifosfat). dTTP diperlokaké sajeroning PCR minangka salah siji bahan baku nukleotida.

Biokimia
Biologi molekular
Genetika
Jeruk nipis utawa jeruk limau iku tetuwuhan perdhu sing ngasilaké woh kanthi jeneng sing padha. Tuwuhan iki dimanfaataké woh-é, sing racaké awangun bunder, awarna ijo utawa kuning, duwé diameter 3–6 cm, lumrahé ngandhut daging buah rasa kecut, rada mèmper rasané kaya jeruk lemon.

Jeruk nipis dianggo mènèhi rasa kecut sajeroning panganan, kaya déné panganan soto. Fungsiné padha karo cukak. Minangka bahan obat tradhisional, jeruk nipis dianggo tamba watuk.

Réferènsi 

Citrus aurantifolia Swingle
Tahiti Lime
Citrus (Orange, Lemon, Lime, Grapefruit, Naartjie genus)
Hort 403 - Lecture32 
Key Limes (Citrus aurantifolia)

Pranala njaba 
History and varieties of limes
Khasiat jeruk nipis 

Rutaceae
Bumbon crakèn
Jeruk
Tetuwuhan jamu lan bumbu
Jeruk purut, jeruk sambel, utawa jeruk pecel (Citrus × hystrix DC.) iku tetuwuhan perdhu kang dimanfaataké mligi woh lan godhong é minangka bumbu panyedhep rasa masakan.

Jeruk purut padatane di anggo masak kaya déné sambel tumpang, pecel, soto lan sapanunggalane. Woh iki duwe rasa kecut kang semu getir ananging ambune wangi. Wit jeruk iki duweni eri kang akeh lan landhep.

Sajeroning donya boga Asia Kidul-wétan, jeruk purut akèh dianggo minangka penetral ambu amis kanggo nyegah rasa enek, kaya déné ing panganan siomay. Kethokan godhong jeruk purut dicampuraké ing bumbu pecel supaya wangi. Semono uga kanggo gawé rempèyèk, kethokan godhong jeruk purut dicampuraké ing adonan glepung banjur digorèng.

Ing dedagangan internasional, jeruk purut iki dikenal minangka kaffir lime.

Rutaceae
Bumbon crakèn
Jeruk
Tetuwuhan jamu lan bumbu
Daftar bumbu pawon:
 Bawang daun utawa godhong bawang
 Brambang
 Bawang 
 Cabé
 Cengkèh
 Godhong pandan
 Godhong salam
 Jaé
 Jeruk purut
 Jeruk limo / limau
 Jintan
 Kapulaga
 Kayu legi
 Kemiri
 Kencur
 Tumbar
 Kunir
 Mrica
 Laos
 Lombok abang
 Lombok ijo
 Lombok rawit
 Pala
 Selasih
 Serai
 Tabasco
 Temu ireng
 Temu kunci
 Wijèn

Tetuwuhan jamu lan bumbu

da:Ingrediens (mad)
de:Inhaltsstoff
en:Ingredient
eo:Ingredienco
fr:Ingrédient de cuisine
id:Bumbu dapur
it:Ingrediente
nl:Ingrediënt
pt:Ingrediente
su:Bungbu dapur
sv:Ingrediens
uk:Інгредієнт
Adas utawa adas pedhes (Foeniculum vulgare Miller, suku adas-adasan utawa Apiaceae) wis suwé ditepungi minangka salah siji komponèn pangobatan tradhisional. Minyak adas kang diakandhut wijiné dadi salah siji komponèn lenga telon.

Adas asalé saka laladan Sagara Tengah wétan (Italia mangétan nganti Suriah).

Tuwuhan awujud herba kang ambuné wangi, awarna ijo nom, tegak, lan dhuwuré bisa nganti rong mèter. Godhong tuwuh nganti 40 sentimeter dawané, awangun pita, kanthi sègmèn pungkasan awangun rambut, kira-kira ambané 0,5mm. Kembang kang diasilaké ing pucuk tangkai ya iku kembang majemuk kang diameteré 5 nganti 15 cm. Saben pérangan umbel duwé 20-50 kuntum kembang kuning kang cilik banget ing pedikel-pedikel kang cendhak. Woh é awujud wiji garing saka 4 nganti 9 milimeter dawané, kanthi ukuran amba separo dawané, lan duwé alur. Wijiné kang digaringaké dikenali minangka wiji adas.

Godhong adas kanggo panganan é larva spésies Lepidoptera, kalebu rama-rama Mouse Moth (Amphipyra tragopoginis) lan Anise Swallowtail (Papilio zelicaon).

Adas uga minangka salah siji komoditi ekspor.

Gladri 

Bumbon crakèn
Apiaceae
Rumah Sakit Islam Jakarta, madeg ing taun 1971. Manggènipun wonten ing wewengkon Cempaka Putih, Jakarta Pusat.  Sinaosa nganggé nama Rumah Sakit Islam, nanging boten ambédakaken pasèn ingkang dipunrawat, dados boten namung tiyang ingkang agami Islam kémawon ingkang saged pados usada utawi dipunrawat ing mriku, ugi ingkang agami sanès, kados ta kristen, katulik, budha lan sanèsipun.
RS Islam saktunggalipun griya sakit ingkang boten mundhut béya panjer utawi uang muka perawatan kados griya sakit sanèsipun. Sedaya tiyang sakit ingkang betah rawat inap, saged dipunrawat boten kedah mbayar panjer langkung rumiyin.
RS Islam Jakarta, salah satunggalipun griya sakit gadhah PP Muhammadiyah, pramila kalebet dados amal usaha Muhammadiyah lan kathah mbiyantu tiyang ingkang kalebet kaum dhuafa utawi tiyang ingkang kakirangan.

Sajarah
Gagasan madegipun Rumah Sakit Islam Jakarta punika kawiwitan déning wontenipun kabetahan pelayanan Rumah Sakit kanthi nafas Islami. Dr.H.Kusnadi ingkang ugi dados salah satunggiling tokoh Muhammadiyah lajeng gadhah krenteg ngersakaken satunggiling rumah sakit wau.

Sasampunipun nglangkungi warni-warni tetimbangan lan usul-usul ngéngingi madegipun rumah sakit kasebat sarta wewaton perundangan ingkang lumampah, prmila tanggal 18 April 1967 miturut akte nomer 36 taun 1967, madeg Yayasan Rumah Sakit Islam Jakarta (RSIJ) ingkang dipunpimpin déning Dr.Kusnadi. Tanggal 7 Maret 1968, kadadosan MOU (Memorandum Of Understanding) antawis pihak Yayasan Rumah sakit Islam Jakarta kaliyan SCCFA (State Committe for Coordinating Foreign Aid) saking Walandi. Isi prejanjèn kasebat SCCFA badhé maringi bantuan 75% saking biaya ingkang dipunbetahaken kanggé yasa  Rumah Sakit Islam Jakarta.

Tahun 1972 Rumah Sakit Islam Jakarta pikantuk bantuan saking Présidhèn Soeharto kanggé yasa kamar operasi. Tahun 1973 dipunyasa ruang perawatan kelas I kanthi kapasitas 16 papan tidur.

Tahun 1979 kanthi bantuan saking Présidhèn Soeharto dibangun malih sekawan gedung perawatan. Ing taun punika istilah Zaal dipunéwahi dados Paviliun.

Pranala njawi
 Situs web RSI
 Berita Jakarta

Artikel mawa basa krama
Kaséhatan
Rumah sakit
Adenina iku saka loro basa N purina sing dipigunakaké kanggo mbentuk nukleotida saka asem nukleat DNA lan RNA. Ing DNA, adenina (A) iketan karo timina (T) liwat loro ikatan hidrogen kanggo mbantu nytabilaké struktur asem nukleat. Ing RNA mawa berkas dhobel (dsRNA), adenin iketan karo urasil (U).

Bareng karo gula ribosa adenin mbentuk nukleosida sing karan adenosina, sauntara bareng karo deoksiribosa adenin mbentuk deoksiadenosina. Adenosina bisa iketan karo gugus fosfat anorganik (PO43-). Yèn ngiket siji gugus fosfat dijenengi adenosina monofosfat (AMP), loro gugus fosfat dijenengi adenosina difosfat (ADP), lan telu gugus fosfat dijenengi adenosina trifosfat (ATP). ATP wujud salah siji senyawa wigati sajeroning metabolisme kabèh organisme urip minangka panggawa ènergi kimia kanggo manéka reaksi biokimiawi. Ing tèknik PCR, deoksiadenosina trifosfat (dATP) wujud siji saka papat nukleotida bébas sing perlu disedyakaké sadurungé prosès diwiwiti.

Pranala njaba 

 Computational Chemistry Wiki

Biokimia
Biologi molekular
Genetika
Fosfor iku unsur kimia sing lambangé P kanthi nomer atom 15. Fosfor wujud nonlogam, kanthi valènsi akèh, kalebu golongan nitrogen, akèh ditemoni ing waton fosfat anorganik lan sajeroning kabèh sel urip nanging ora tau ditemoni ing wangun unsur bébasé. Fosfor reaktif banget, mancaraké pendhar cahya sing lemah nalika nggabung karo oksigèn, tinemu ing manéka bentuk, lan wujud unsur wigati sajeroning makluk urip. Kagunaan fosfor sing paling wigati yaiku sajeroning panggawéyan lemi, lan kanthi wiyar dipigunakaké ing bahan panjeblug, rèk, mbang api, pestisida, odhol, lan dhéterjèn.

Sajarah 
Unsur iki tinemu déning Hannig Brand taun 1669 ing Hamburg,Jerman. Panjenengané nemu unsur iki kanthi cara 'nyuling' banyu urin liwat prosès panguapan lan sawisé panjenengané nguapaké 50 ember banyu urin, panjenengané lagi nemu unsur sing dikarepaké. Jeneng asalé saka basa Latin yaiku phosphoros sing tegesé 'panggawa padhang' amarga kaunikané yaiku sumunar sajeroning peteng (glow-in-the dark).

Sifat-sipat khas 
Lumrahé fosfor mbentuk padhetan putih sing pliket lan ambuné ora énak nanging nalika murni dadi ora ana wernané lan transparan. Nonlogam iki ora larut ing air, nanging larut ing karbon disulfida. Fosfor murni kobong kanthi spontan ing udara mbentuk fosfor pentoksida.

Wujud 
Fosfor bisa ada ing patang wujud utawa luwih alotrop: putih (utawa kuning), abang, lan ireng (utawa ungu). Sing paling umum yaiku fosfor abang lan putih, kaloroné nglompok ing papat atom sing dhapuré tetrahedral. Fosfor putih kobong nalika sentuhan karo udara lan bis amalih dadi fosfor abang nalika kena panas utawa cahya. Fosfor putih uga bisa ana ing kaanan alfa lan beta sing dipisahaké déning suhu transisi -3,8 °C. Fosfor abang rélatif luwih stabil lan nyublim ing suhu 170 °C lan tekanan uwab 1 atm, nanging kobong amarga tumbukan utawa gèsèkan. Alotrop fosfor ireng duwé struktur kaya grafit – atom-atom kasusun ing lapisan-lapisan heksagonal sing nglantaraké listrik.

Mupangat 
 Donalan sing sumunar ing petengan
 Sumber lampu radhioaktif
 LED warna putih
 Cathode Ray Tubes
 Lampu Fluorescent
 Sabun kanggo umbah-umbah

Unsur kimia
Nonlogam
Abdul Aziz Angkat (10 Januari 1958 - 3 Fèbruari 2009) iku sawijining pulitikus Indonesia. Sadurungé tilar donya dhèwèké njabat dadi kepala DPRD provinsi Sumatra Lor. Minangka kepala DPRD iki ing Medan, dhèwèké dikroyok amuk massa sing gela lan banjur dadi serangan jantung lan tilar donya. Masalahé ya iku prakara pemekaran provinsi Sumatra Lor. Massa nuntut supaya provinsi Tapanuli sigra dianakaké.

Catheten sikil 

Pulitikus Indonésia
Lair 1958
Pati 2009
Tebon,   iku salah siji désa ing Kacamatan Padangan, Kabupatèn Bojanegara, Provinsi Jawa Wétan, Indonésia. Désa iki dunungé ana ing sisih kidul-kulon kacamatan Padangan, wewatesan sisih kulon lan sisih lor karo Bengawan Sala lan Kacamatan Cepu Jawa Tengah, ing sisih wétan karo désa Prangi kacamatanPadangan.

Uga delengen 
 Padangan, Bojanegara
 Kabupatèn Bojanegara

Pranala njaba 
 Situs resmi Kabupatèn Bajanegara
Titanoboa (Boa Titan) iku kalebu génus ula sing urip sakiwa-tengené 60 nganti 58 yuta taun kapungkur ing période Paleosen. Siji-sijiné spésies ing génus iki sing ditepungi ya iku Titanoboa cerrejonensis, ula gedhé dhéwé sing naté tinemu. Ilmuwan memperkirakan T. cerrejonensis nduwé dawa 13 m mawa aboté punjul 1.100 kg, lan nduwé amba 1 m. Fosil 28 T. cerrejonensis tinemu ing tambang batu bara Cerrejón ing Kolombia lor-wétan taun 2009.

Cathetan sikil

Ula
Jeruk iku désa ing Kacamatan Sela, Kabupatèn Boyalali, Jawa Tengah.

Réferènsi 

Désa ing Kabupatèn Boyalali
Désa ing Jawa Tengah
Sela, Boyalali
Sindangheula,  iku désa ing Kecamatan Banjarharja, Kabupatèn Brebes, Provinsi Jawa Tengah, Indonésia.

Uga delengen
 Banjarharja, Brebes
 Kabupatèn Brebes

Pranala njaba
 Situs Resmi Kabupatèn Brebes
 Situs Resmi Bappeda Kabupatèn Brebes 
 Situs Resmi SCBD Kabupatèn Brebes
 Situs resmi warga Brebes
Maurice Hugh Frederick Wilkins CBE FRS (15 Dhésèmber 1916 – 5 Oktober 2004) punika fisikawan Selandia Baru-Britania Raya ingkang nyambut damel ing proyèk bom atom ing Univèrsitas California salaminipun Perang Donya II. Wilkins salajengipun pindhah dhateng studi ngenani DNA lan nggaji Rosalind Elsie Franklin minangka asistèn. Kekalihipun nggarap studi difraksi sinar X ingkang nedahaken modhèl asli James D. Watson lan Francis Harry Compton Crick lepat. Kekalihipun nedahaken bilih modhèl roncèn dhobel ingkang salajengipun dipunmangertos leres cocog kaliyan data puniku. Kanthi alasan puniki, Wilkins nampi Penghargaan Nobel ing Fisiologi utawi Kadhokteran 1962 James Watson lan Francis Crick. Karya Rosalind Franklin piyambak ing mangsa ngajeng boten dipunakeni.

Pranala njawi 
 Wilkins, Maurice (1916-) –from Eric Weisstein’s World of Scientific Biography

Wilkins
Wilkins
Wilkins
Wilkins
Wilkins
Wilkins
Artikel mawa basa krama
Quneitra (utawa Al Qunaytirah, Qunaitira, Kuneitra; Arab: القنيطرة‎) iku sawijining kutha sing sapérangan gedhé wis ancur lan ditinggal sing ndunungi lan papané ana ing Suriah kidul-kulon. Kutha iki sajatiné ibukutha kagubernuran Quneitra ing sawijining lebak ing Dataran Dhuwur Golan ing kadhuwuran 1.010 mèter. Quneitra diadegaké déning yasané Kakaisaran Ottoman minangka enggon lèrèn kanggo kafilah sing menyang Damaskus. Sawisé iku kutha iki dadi kutha garnisun mawa sing ndunungi 20.000 jiwa sing enggoné stratégis cedhak garis gencatan senjata karo Israèl.

Ing tanggal 10 Juni 1967, ing dina pungkasan Perang Enem Dina, Quneitra direbut Israèl. Banjur sawisé iku direbut bali déning Suriah ing taun 1973 nalika Perang Yom Kippur, nanging but Israèl bisa ngrebut bali manèh. Kutha iki mèh rusak kabèh sadurungé dibalèkaké déning Israèl ing sasi Juni 1974. Saiki papané ana ing zona démilitarisasi PBB (United Nations Disengagement Observer Force (UNDOF)) cedhak wates de facto antara Israèl lan Suriah. Israèl naté dikritik tajem déning PBB amarga ngrusak kutha iki. Sawalikané Israèl uga ngritik Suriah amarga ora ngrénovasi Quneitra.

Status pulitik 
Quneitra iku ibukutha Kagubernuran Quneitra, satunggaling tlatah ing kidul-kuloné Suriah sing tlatahé ya iku kabèh tlatah Dataran Dhuwur Golan. Kutha Quneitra iku ing pérangan Golan sing dikuwasani Suriah. Israèl ngeklaim Dataran Golan sing dikontrol nangin ora diakoni déning Donya Internasional lan tlatah iku dianggep tlatah pendhudhukan miturut hukum internasional.

Kutha ing Suriah
Ginjel iku organ ekskresi ing vertebrata kang dhapuré mèmper kacang. Minangka péranganing sistem urin, ginjel duwé fungsi nyaring regetan (mligi urea) saka getih lan mbuwang bareng karo banyu mawa wujud urin. Cabang saka kadhokteran kang nyinaoni ginjel lan panyakité diarani nefrologi.

Anatomi dhasar

Papan 
Manungsa duwé sepasang ginjel kang ana ing mburi weteng utawa abdomen. Ginjel iki ana ing tengen lan kiwa balung mburi, sangisoré ati lan limpa. Ing pérangan ndhuwur (superior) ginjel ana klanjer adrenal (uga diarani klanjer suprarenal).

Ginjel asifat retroperitoneal|retroperitoneal, kang tegesé ana ing mburi peritoneum kang nglapisi
gronggongan abdomen. Loro ginjel mau ana ing kiwa-tengené vertebra T12 nganti L3. Ginjel tengen racaké papané rada medhun tinimbang ginjel kiwa kanggo mènèhi papan ati.

Sabagéyan saka pérangan ndhuwur ginjel dilindhungi déning iga angka sewelas lan rolas. Ginjel dibungkus déning rong lapisan lemak (lemak perirenal lan lemak pararenal) kang mbiyantu ngredhem goncangan.

Struktur dhetil 
Nggon wong diwasa, saben ginjel duwé ukuran dawa watara 11 cm lan kandelé 5 cm kanthi bobot watara 150 gram. Ginjel duwé wujud kaya kacang mawa lekukan kang ngadhep lumebu. Ing saben ginjel ana bukaan kang diarani hilus|hilus kang ngubungaké arteri renal, vena renal, lan ureter.

Pirsanana uga 
 Watu ginjel
 Lelara ATR/RTA
 Urologi
 Nefrologi
 Nefropati
 Anatomi manungsa
 Hemodialisis

Sistem urin
Gregor Johann Mendel () dipunsepakati minangka Bapak Pangadeg Genetika. Manggèn ing Brno (Jerman: Brunn), Ostenrik (sapuniki péranganing Républik Ceko), panjenenganipun punika satunggiling rahib Katulik ingkang ugi mucal dhateng sekolah. Raos péngin mangertosipun ingkang inggil nuntun panjenenganipun nglampahi pedamelan pasilangan lan pamurnèn tuwuhan ercis. Liwat pacobènipun puniki panjenenganipun nyimpulaken sapérangan aturan ('kukum') ngenani pawarisan sipat ingkang dipuntepangi kanthi nama Hukum Pawarisan Mendel.

Genetika
Winasis Ostenrik
100 Tokoh miturut Michael H. Hart
Artikel mawa basa krama
Lair 1822
Alfred Day Hershey (Owosso, Michigan, 4 Dhésèmber 1908 - 22 Mèi 1997) punika satunggiling bakteriolog lan genetikawan Amérika Sarékat. Sinau kimia lan pikantuk gelar dhoktor salebeting bakteriologi taun 1934 saking Univèrsitas Michigan. Ing taun 1950 panjenenganipun pindhah dhateng Carnegie Institute ing pérangan genetika ing Washington DC. kanggé karyanipun ing mekanisme replikasi virus lan struktur genetikanipun panjenenganipun nampi Penghargaan Nobel Fisiologi utawa Kadhokteran ing taun 1969 sesarengan kaliyan Salvador Luria lan Max Ludwig Henning Delbrück.

Pemenang Bebungah Nobel ing babagan fisiologi utawa kadhokteran
Kimiawan Amérika Sarékat
Lair 1908
Pati 1997
Artikel mawa basa krama
Heliks saka tembung Yunani έλικας/έλιξ, iku wujud mlungker kaya siji pegas, sekrup utawa andha spiral. Heliks iku wigati banget sajeroning èlmu hayat ngèlingi DNA iku dhapuré heliks lan akèh Protein duwé substruktur wujud gheliks ditepungi minangkahelix alfa

Heliks bisa mlungker ngiwa utawa nengen, kanthi siji tumpuan ing tengah, yèn obahan saarah dom jam saka tumpuan heliks ngadoh saka pangamat, mila Helix mau mlungker nengen, lan yèn obahan saarah dom jam saka tumpuan helix nyeraki pangamat mila helix mau mlungker ngiwa. Ketangan (utawa Kiralitas) iku properti saka Heliks. Sawijining heliks sing mlungker nengen ora bisa diputer utawa diwalik saéngga dadi mlungker ngiwa, kejaba yèn dideleng liwat kaca , lan sawaliké.

Akèh-akèhé sekrup perkakas mlungker nengen. Heliks alfa sajeroning èlmu hayat lan uga wujud A lan B saka DNA iku heliks sing mlungker nengen. Nanging wujud Z saka DNA mlungker ngiwa.

Let ulir saka siji heliks iku let saka siji puteran penuh saka heliks diukur saka tumpuan heliks.

Pirsanana uga 
 DNA
 Kolagen

Kurva
Wong Indo iku wong katurunan campuran Éropah lan Indonésia. Ing Hindhia-Walanda ing taun 1942 sadurungé Perang Donya II ana kira-kira 200.000 jiwa cacahé. Tembung Indo iku cekakan saka Indo-Europeanen tegesé campuran antara wong Indonésia (utawa Hindhia) lan wong Éropah.